**Príloha č. 2**

**Úlohy v plnení:**

**46 zo dňa 25.04.2019** MieZ MČ Košice-Sídlisko KVP

**schvaľuje** doplnenie programového rozpočtu o podujatia:

a) v programe 6, podprograme 6.2: Kultúrne podujatia: „*Deň čistého KVP*“, „*Letné kino na KVP*“, „*Míľa pre mamu*“;

b) v programe 5, podprograme 5.3: Podpora športových aktivít: „*Turnaj Mestskej časti v hokejbale mužov*“, „*Turnaj*

*Mestskej časti v squashi mužov*“, „*Turnaj Mestskej časti v street basketbale mužov*“ a *„3. kolo Slovenského pohára vo*

*freestyle BMX*“.

**48 zo dňa 25.04.2019** MieZ MČ Košice-Sídlisko KVP

**schvaľuje** podľa§ 9a ods. 8 písm. e) zákona SNR č. 138/1991 Zb. o majetku obcí v znení neskorších predpisov predaj majetku zvereného Mestskej časti Košice – Sídlisko KVP do správy, a to časť pozemku s parc. č. 691/1 o výmere 39,15 m2 Ing. Františkovi Fabiánovi, Mariánovi Frívaldskému a Bibiane Pitoňákovej za kúpnu cenu stanovenú znaleckým posudkom vo výške **3 194,10 €**, za účelom výstavby troch nekrytých parkovacích miest s rozlohou 4,5 m x 2,9 m/ 1 parkovacie miesto a za dodržania podmienok stanovených Referátom ÚHA a to z dôvodu hodného osobitného zreteľa.

**Osobitný zreteľ** spočíva v tom, že v tomto prípade mestská časť reaguje na špecifickú situáciu pri prevode majetku, kde by štandardné spôsoby prevodu majetku (obchodná verejná súťaž, priamy predaj, dražba) boli kontraproduktívne vo vzťahu k účelu zamýšľaného predaja. Žiadateľmi o odkúpenie sú totiž vlastníci bytov v priľahlých bytových komplexoch, ktorí budú predmet kúpy využívať výlučne z tohto dôvodu, čo by v prípade využitia štandardných postupov prevodu majetku mohlo byť zmarené. Skutočnosťou odôvodňujúcou použitie osobitného zreteľa je malá výmera pozemku tvoriaceho predmet kúpy a skutočnosť, že uvedená parcela sa nachádza v bezprostrednej blízkosti bydliska žiadateľov a je súčasťou oploteného uzavretého areálu, kde verejnosť nemá priamy prístup. Kvôli nedostatočnému počtu parkovacích miest v areáli sú žiadatelia nútení parkovať na Klimkovičovej ulici mimo areálu. Vybudovaním týchto 3 nových parkovacích miest na vlastné náklady žiadateľov sa uvoľnia miesta pre ostatných obyvateľov bytových domov v okolí Klimkovičovej ulice. Osobitný zreteľ odôvodňujeme tiež malou výmerou pozemkov. Uvedené dôvody opierame okrem iného o *Metodické usmernenie MF SR pre obce pri nakladaní s majetkom vo vlastníctve obcí podľa zákona SNR č. 138/1991 Zb. o majetku obcí,* ktoré uvedené dôvody pre použitie odôvodnenia osobitného zreteľa nevylučujú.

**54/e zo dňa 25.04.2019** MieZ MČ Košice-Sídlisko KVP

**schvaľuje** vypustenie z programového rozpočtu: v programe 1, podprograme 1.4: Členstvo v organizáciách a združeniach: Združenie hlavných kontrolórov

a doplnenie programového rozpočtu o: v programe 1, podprograme 1.4: Členstvo v organizáciách a združeniach o:

Asociácia kontrolórov územnej samosprávy.

**58 zo dňa 23.05.2019** MieZ MČ Košice-Sídlisko KVP

**a) zriaďuje** podľa § 14 ods. 3 písm. i) zákona SNR č. 401/1990 Zb. o meste Košice v znení neskoršíchpredpisov

s použitím § 11 ods. 4 písm. l) zákona SNR č. 369/1990 Zb. o  obecnom zriadení v  znení neskorších predpisov

občianske združenie „Občania sídliska KVP“ so sídlom na Triede KVP 1, 040 23 Košice

**b)** **poveruje** starostu Mestskej časti Košice-Sídlisko KVP k  zabezpečeniu všetkých úkonov smerujúcich

k registrácií príslušným orgánom.

**59 zo dňa 23.05.2019** MieZ MČ Košice-Sídlisko KVP

**a) zriaďuje** podľa § 14 ods. 3 písm. i) zákona SNR č. 401/1990 Zb. o meste Košice v znení neskorších predpisov

s použitím § 11 ods. 4 písm. l) zákona SNR č. 369/1990 Zb. o  obecnom zriadení v znení neskorších predpisov

obchodnú spoločnosť „Podnik služieb KVP s. r. o.“ so sídlom na Triede KVP 1, 040 23 Košice

**b)** **splnomocňuje** štatutárny orgán zriadenej spoločnosti s ručením obmedzeným na podanie žiadosti o  priznanie

štatútu registrovaného sociálneho podniku podľa § 6 a  nasl. ustanovení zákona č. 112/2018 Z. z. o sociálnej

ekonomike a sociálnych podnikoch a o zmene a doplnení niektorých zákonov.

.

**60 zo dňa 23.05.2019** MieZ MČ Košice-Sídlisko KVP **schvaľuje**

a) I. zmenu rozpočtu Mestskej časti Košice-Sídlisko KVP na rok 2019 podľa predloženého návrhu

b) použitie rezervného fondu vo výške 5 000,- € na krytie vkladu do „Podniku služieb KVP s. r. o.“

**- navrhujeme zaradiť medzi úlohy v plnení**